**Οδηγίες υποβολής ερωτηματολογίων**

**Δεκέμβριος 2024**

1. **Υποχρέωση υποβολής στοιχείων**

Η υποχρέωση για υποβολή των στοιχείων ενός έτους υφίσταται εφόσον ο ετήσιος κύκλος εργασιών της εταιρείας σας (το εν λόγω έτος), από δραστηριότητες που άπτονται της αγοράς ηλεκτρονικών επικοινωνιών (δηλαδή, από δραστηριότητες για τις οποίες έχετε αδειοδοτηθεί από την ΕΕΤΤ), υπερβαίνει το όριο των €150.000.

Η υποχρέωση αυτή γεννάται όχι τη στιγμή που θα οριστικοποιηθεί ο κύκλος εργασιών αλλά τη στιγμή που τα έσοδα από αδειοδοτούμενες δραστηριότητες υπερβούν τις €150.000.

Η υποχρέωση έχει αναδρομική ισχύ και αφορά το σύνολο των ερωτηματολογίων για το εν λόγω έτους.

1. **Ποια ερωτηματολόγια πρέπει να υποβάλλονται**

Από το σύνολο των ερωτηματολογίων, οφείλετε να υποβάλλετε μόνο αυτά που σας αφορούν. Πιο αναλυτικά, οφείλετε να υποβάλλετε το ερωτηματολόγιο:

* **Οικονομικής πληροφόρησης**, ανεξαρτήτως δραστηριότητας,
* **Ευρυζωνικότητας**, εφόσον δραστηριοποιείστε στην παροχή υπηρεσιών ευρυζωνικής πρόσβασης στο διαδίκτυο σε σταθερή θέση, είτε μέσω ιδιοκτήτων δικτύων είτε βασιζόμενοι σε προϊόντα χονδρικής άλλων παρόχων,
* **Σταθερών επικοινωνιών**, εφόσον δραστηριοποιείστε στην παροχή λιανικών υπηρεσιών τηλεφωνίας και διαδικτύου σε σταθερή θέση, είτε μέσω ιδιοκτήτων δικτύων είτε βασιζόμενοι σε προϊόντα χονδρικής άλλων παρόχων,
* **Κινητών συνδέσεων** και **κινητών επικοινωνιών**, εφόσον δραστηριοποιείστε στην παροχή υπηρεσιών κινητών επικοινωνιών είτε μέσω ιδίου δικτύου είτε ως ιδεατοί πάροχοι (MVNOs),
* **Συνδυαστικών προσφορών,** εφόσον δραστηριοποιείστε (α) στην παροχή σταθερών λιανικών υπηρεσιών τηλεφωνίας, ευρυζωνικής πρόσβασης ή/και συνδρομητικής τηλεόρασης (β) στην παροχή λιανικών υπηρεσιών κινητών επικοινωνιών,
* **Διασύνδεσης**, εφόσον παρέχετε ή λαμβάνετε υπηρεσίες διασύνδεσης με παρόχους στην Ελλάδα ή το εξωτερικό,
* **Κάλυψης και χωρητικότητας,** εφόσον δραστηριοποιείστε στην παροχή λιανικών υπηρεσιών τηλεφωνίας και διαδικτύου σε σταθερή θέση, είτε μέσω ιδιοκτήτων δικτύων είτε βασιζόμενοι σε προϊόντα χονδρικής άλλων παρόχων ή και στην παροχή υπηρεσιών κινητών επικοινωνιών είτε μέσω ιδίου δικτύου είτε ως ιδεατοί πάροχοι (MVNOs).
* **Μισθωμένων γραμμών,** εφόσον δραστηριοποιείστε στην παροχή μισθωμένων γραμμών,
* **Υπηρεσιών πολυμεσικής,** εφόσον δραστηριοποιείστε στην παροχή υπηρεσιών πολυμεσικής πληροφόρησης ή υπηρεσιών πληροφοριών καταλόγου.
* **Συνδρομητικής τηλεόρασης,** εφόσον δραστηριοποιείστε στην παροχή υπηρεσιών οπτικοακουστικού περιεχομένου.
1. **Διάθεση ερωτηματολογίων**

Τα ερωτηματολόγια και όλη η σχετική τεκμηρίωση (χρονοδιάγραμμα, οδηγίες υποβολής & οδηγίες συμπλήρωσης ανά ερωτηματολόγιο) διατίθενται μόνο σε ηλεκτρονική μορφή στο δικτυακό τόπο της ΕΕΤΤ (*Πληροφορίες για παρόχους > Παρακολούθηση Αγοράς > Ερωτηματολόγια - Χρονοδιάγραμμα υποβολών*).

Στην ίδια ιστοσελίδα, στις συνδέσεις υπό τον τίτλο «Αρχείο προηγουμένων ετών» διατίθενται τα αντίστοιχα αρχεία που αφορούν παρελθόντα έτη συλλογής στοιχείων.

**Προσοχή**: Θα πρέπει απαραιτήτως να κατεβάσετε όσα ερωτηματολόγια / οδηγίες συμπλήρωσης έχουν τροποποιηθεί σε σχέση με το προηγούμενο έτος.

Αντίθετα, μπορείτε να χρησιμοποιήσετε τα ερωτηματολόγια του προηγουμένου έτους, όπου δεν υπάρχουν τροποποιήσεις. Υπενθυμίζεται ότι, σύμφωνα με τον ισχύοντα Κανονισμό, για όποιο ερωτηματολόγιο δεν έχει αναρτηθεί στο site πρόταση για την τροποποίηση του παραμένει αμετάβλητο.

1. **Οδηγίες συμπλήρωσης ερωτηματολογίων**

(α) Ειδικές οδηγίες για τη συμπλήρωση κάθε ερωτηματολογίου παρέχονται στα επιμέρους υπομνήματα οδηγιών.

(β) Κατά την αντιγραφή τιμών από άλλα αρχεία θα πρέπει να δίνεται ιδιαίτερη προσοχή, ώστε να γίνεται πάντοτε «**επικόλληση ως τιμές**», ώστε να αποφεύγεται η δημιουργία υπερσυνδέσμων σε εσωτερικά αρχεία του παρόχου.

1. **Προθεσμίες υποβολής ερωτηματολογίων**

Οι προθεσμίες υποβολής για κάθε ερωτηματολόγιο ορίζονται στο χρονοδιάγραμμα υποβολών που βρίσκεται αναρτημένο στο διαδικτυακό τόπο της ΕΕΤΤ.

1. **Υποβολή ερωτηματολογίων**

(α) Η υποβολή των ερωτηματολογίων στην ΕΕΤΤ γίνεται αποκλειστικά ηλεκτρονικά μέσω ηλεκτρονικού ταχυδρομείου (e-mail)

(β) Κάθε ένα συμπληρωμένο ερωτηματολόγιο θα πρέπει να αποστέλλεται ως ξεχωριστό μήνυμα ηλεκτρονικού ταχυδρομείου στη διεύθυνση: **report@eett.gr**

(γ) Στο ΘΕΜΑ του μηνύματος ηλεκτρονικού ταχυδρομείου στο οποίο επισυνάπτεται ένα αρχείο ερωτηματολογίου θα πρέπει να αναγράφονται τα παρακάτω στοιχεία:

Θέμα: **<Ονομασία του ερωτηματολογίου από την ΕΕΤΤ>** <ΚΕΝΟ> **<περίοδος αναφοράς των στοιχείων του ερωτηματολογίου>** <ΚΕΝΟ> **<Διακριτικός τίτλος εταιρείας σας>**

Συγκεκριμένα:

01α-Οικονομικά στοιχεία ΥΥΥΥΗ{1,2} ΕΤΑΙΡΕΙΑ

01β-Οικονομική πληροφόρηση ΥΥΥΥ ΕΤΑΙΡΕΙΑ

02α-Ευρυζωνική αγορά λιανικής ΥΥΥΥQ{1,2,3,4} ΕΤΑΙΡΕΙΑ

02β-Ευρυζωνική αγορά χονδρικής ΥΥΥΥQ{1,2,3,4} ΕΤΑΙΡΕΙΑ

03-Σταθερές επικοινωνίες ΥΥΥΥΗ{1,2} ΕΤΑΙΡΕΙΑ

04α-Κινητές συνδέσεις ΥΥΥΥQ{1,2,3,4} ΕΤΑΙΡΕΙΑ

04β-Κινητές επικοινωνίες ΥΥΥΥΗ{1,2} ΕΤΑΙΡΕΙΑ

05-Συνδυαστικές προσφορές ΥΥΥΥΗ{1,2} ΕΤΑΙΡΕΙΑ

06α-Διασύνδεση κινητής ΥΥΥΥΗ{1,2} ΕΤΑΙΡΕΙΑ

06β-Διασύνδεση σταθερής ΥΥΥΥΗ{1,2} ΕΤΑΙΡΕΙΑ

06γ-Διασύνδεση ΟΤΕ ΥΥΥΥΗ{1,2} ΕΤΑΙΡΕΙΑ

07-Κάλυψη-χωρητικότητα ΥΥΥΥ ΕΤΑΙΡΕΙΑ

08-Μισθωμένες γραμμές ΥΥΥΥ ΕΤΑΙΡΕΙΑ

09-Υπηρεσίες πολυμεσικής ΥΥΥΥ ΕΤΑΙΡΕΙΑ

10-Συνδρομητική τηλεόραση ΥΥΥΥΗ{1,2} ΕΤΑΙΡΕΙΑ

Όπου:

* **YYYY** το έτος αναφοράς (π.χ. 2016): αναγράφεται για ερωτηματολόγια με περίοδο αναφοράς ολόκληρο το έτος,
* **ΥΥΥΥΗ{1,2}** το εξάμηνο ανάφορας (π.χ. 2016Η1, 2016Η2): για ερωτηματολόγια με εξαμηνιαία περίοδο αναφοράς,
* **ΥΥΥΥQ{1,2,3,4}** το τρίμηνο αναφοράς (π.χ. 2016Q1, 2016Q3): για ερωτηματολόγια με τριμηνιαία περίοδο αναφοράς.

Παράδειγμα:



(δ) Οι παραπάνω αρχές θα πρέπει να τηρούνται τόσο στην αρχική υποβολή, όσο και σε κάθε επόμενη επικοινωνία (διευκρινίσεις, επανυποβολή στοιχείων κ.λπ).

1. **Διατήρηση δομής ερωτηματολογίων**

Η δομή των ερωτηματολογίων θα πρέπει να διατηρείται ως έχει, διαφορετικά η υποβολή θα θεωρείται άκυρη.

1. **Επανυποβολή ερωτηματολογίων**

Στην περίπτωση που γίνεται επανυποβολή ενός ερωτηματολογίου λόγω διορθώσεων:

(α) Οι όποιες αλλαγές θα πρέπει να γίνονται στην αμέσως προηγούμενη υποβληθείσα στην ΕΕΤΤ έκδοση του ερωτηματολογίου (συνεπώς το νέο αρχείο θα πρέπει να περιέχει συμπληρωμένα όλα τα στοιχεία του ερωτηματολογίου και όχι μόνο τα διορθωμένα).

(β) Οι αλλαγές θα πρέπει να επισημαίνονται στο σχετικό μήνυμα ηλεκτρονικού ταχυδρομείου ή σε ξεχωριστό αρχείο που θα επισυνάπτεται στο μήνυμα.